cost
op zijnen Item is vorweerde dat de selve anthoenijs den voirs
muer sal moeten doen maken van voe aen de cortstrate tot
acht aen den gebijderden wandt toebehoende den oliphant inder
dicken ende hoochden voirs Behoudelijck oft den voirs anthoenijs
geliefde den selve muer te maken eenen steen dicke vand
ondersten solder opweerts als vand vorsten huyse svoirs laureys
achtweerts dat sal hij moegen doen Item is condicie dat de
voirs anthoenijs en laureys tot ewighen daghen houden selen
te gelijcken coste een foeten gote inder bingden als thoothste
huys h it des voirs laureys lanck is Ende als vanden
wate comende vanden anden huyse desselfs laureys dwelck
neerder is dan zijn vorste huys sal de voirs laureys
leyden met eenre bekender goten ende buysen van
zijne dake tot op de schaelgie des voirs anthoenijs ende
die alsoe houden tot ewighen dagen op zijnen cost Ende
desgelijcx sal de voirs anthoenijs zijn wat comen van zijne
huyse staen tegen tseghen des voirs laureys nederste huys
leyden met eenre loetender goten ende buysen tot op
zijn voirs schaelgie ende dat wat moet de voirs anthoenijs
leyden met eenre goten vorweerts ter straten uut Item
es noch condicie dat de voirs laureys aen dynde vand
goten van zijne wat steene bynnen zijne huyse liggen
sal doen maken op zijnen cost een steynen oft loeten gote
ende die gote sal moeten comen tot inde gote des voirs
dat
anthoenijs Alsoe dwater uuten watsteene des voirs laureys
comende den voirs anthoenijs oft zijne huyse gheen scade
en doen en dat tselve wat ov de gote desselfs anthoenijs
niet en schiete Behoudelijck dat de voirs laureys aen dbeghynsel
vander goten die hij maken sal aen zijne watsteen van
bynnen zijnen huyse sal doen maken een ysen kaille ende
dair dore niet moegen ghieten dan gemeyn huyswat uut
genomen weyckselwat ende pisse en die alsoe houden tot
ewigen dagen op zijne cost in kynnissen der wairheit hebben